Црква „Св. Недела“ - Стојаково

**Света Недела** — главна селска црква во богданското село Стојаково, а воедно и парохиска црква на Стојаковската парохија.

## Местоположба

Црквата е сместена во средишниот дел на селото Стојаково.

## Историја

Црквата е изградена е околу 1860 година, но за време на Првата светска војна била разурната, со исклучок на олтарната апсида. Познато е дека пред разурнувањето, црквата била живописана, што може да се забележи од остатокот на фреска во внатрешноста на олтарната апсида, каде што е насликана Богородица со Христос. Храмот бил обновен и го добил денешниот облик во периодот од 1920 до 1924 година.

## Архитектура

Градбата на црквата е трикорабна, со рамни дрвени тавани, при што средишниот кораб ги надвишува двата странични. Покривната конструкција е изградена на две води и е потпрена на осум столбови во два реда. Влезната врата од црквата е сместена на јужната страна и над неа има мозаик со ликот на Света Недела. Во наосот на средишниот кораб е насликана фреска со претстава на Исус Христос Седржител. Градбата на источната страна завршува со полукружна олтарна апсида, а кон западната и јужната страна е доградена припрата со крстилница и балкон.

Во дворот на црквата се сместени селските гробишта и две камбанарии. Првата камбанаријата е сместена непосредно од левата страна по влезната порта од дворот на црквата. Таа има квадратна основа и на секоја од четирите страни има по три вертикално поставени монофори. Втората камбанарија се издига над кровот со кој е покриена припратата во западниот дел од црквата. Таа исто така има квадратна основа и на секоја од четирите страни има по неколку вертикално поставени монофори.

### Фрескоживопис

Ѕидовите во наосот не се живописани, но во олтарната апсида, која останала неразурната за време на Првата светска војна, се забележува остаток од стар фрескоживопис, но фреската е оштетена.

### Икони и иконостас

Иконостасот во внатрешноста на црквата е изработен во 1934 година од зограф од мијачка дружина со потекло од Галичник. Меѓу иконите во црквата има и такви кои се од XVIII и XIX век.

## Галерија


Податотека:Викиекспедиција Бојмија 155.jpg|Црквата со селските гробишта
Податотека:Викиекспедиција Бојмија 159.jpg|Камбанаријата над припратата
Податотека:Викиекспедиција Бојмија 157.jpg|Поглед на камбанаријата над припратата од јужната страна
Податотека:Викиекспедиција Бојмија 152.jpg|Влезната порта од дворот на црквата со камбанаријата зад неа
Податотека:Викиекспедиција Бојмија 158.jpg|Камбанаријата во дворот на црквата
Податотека:Викиекспедиција Бојмија 160.jpg|Влезната врата од црквата
Податотека:Викиекспедиција Бојмија 156.jpg|Мозаик над влезната врата
Податотека:Викиекспедиција Бојмија 153.jpg|Селските гробишта
Податотека:Викиекспедиција до Бојмија 161.jpg|Натписна плоча на влезот
Податотека:Викиекспедиција до Бојмија 162.jpg|Камбанаријата кај влезот
Податотека:Викиекспедиција до Бојмија 163.jpg|Камбанаријата кај припратата
Податотека:Викиекспедиција до Бојмија 164.jpg|Селските гробишта
Податотека:Викиекспедиција до Бојмија 169.jpg|Селските гробишта
Податотека:Викиекспедиција до Бојмија 170.jpg|Крст во дворот
Податотека:Викиекспедиција до Бојмија 174.jpg|Фреска над влезот


## Поврзано
* Стојаково
* Повардарска епархија
* Гевгелиско архијерејско намесништво
* Стојаковска парохија

## Наводи

Категорија:Стојаково
Стојаково